PROIECTUL  DECIZIEI ETAPEI DE INCADRARE

 Ca urmare a solicitării de emitere a acordului de mediu adresate de **COMUNA TIMIȘEȘTI**, cu sediul în judeţul Neamț, înregistrată la A.P.M. Neamţ cu nr. 8734 din 07.12.2016,   în baza Hotărârii Guvernului nr. 445/ 2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57 /2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,   Agenţia pentru Protecţia Mediului Neamţ decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.02.2017, că proiectul **“Extindere și modernizare sistem de canalizare și epurare ape uzate menajere”** propus a fi amplasat în , **nu** **se supune evaluării impactului asupra mediului și evaluării adecvate.**

 Justificarea prezentei decizii:

   I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul intră sub incidenţa Hotărârii Guvernului nr. 445/ 2009 privind evaluarea impactului anumitor proiecte publice şi private asupra mediului, fiind încadrat în Anexa nr. 2 – „Lista proiectelor pentru care trebuie stabilită necesitatea efectuării evaluării impactului asupra mediului” – pct. 11, lit.c) “stații pentru epurarea apelor uzate, altele decât cele prevăzute în anexa nr. 1”.

 b) caracteristicile proiectului:

 - mărimea proiectului – proiect de dimensiuni mici – colectoare de canalizare din PVC (L=6713 m și D=250 mm), prevăzute cu 242 cămine de vizitare; 2 stații de pompare ape uzate; subtraversare, prin foraj orizontal, drum național cu conductă din PEHD (L=19,40 m, D=250 mm) montată în tub de protecție metalic cu D=406 mm; 8 subtraversări drum județean, prin săpătură deschisă, cu conducte din PEHD (Ltot=81 m, D=250 mm) montate în tuburi de protecție metalice cu D=406 mm; subtraversări drumuri comunale asfaltate cu conducte din PEHD montate în tuburi de protecție metalice cu D=406 mm; subtraversare râu Ozana cu conductă din PEHD cu D=90 mm montată în tub de protecție metalic cu D=219 mm, izolat la interior și exterior, lestat cu călăreți din beton armat; subtraversare râu Moldova cu conductă din PEHD cu D=160 mm montată în tub de protecție metalic cu D=273 mm, izolat la interior și exterior, lestat cu călăreți din beton armat;grup electrogen mobil pentru stațiile de pompare; ventilator mobil; senzor mobil pentru măsurarea CH4, H2S și CO2;

 - cumularea cu alte proiecte: apele uzate vor fi transportate la stația de epurare a comunei Cristești, județul Iași, dimensionată pentru un debit de 300 mc /zi;

 - utilizarea resurselor naturale: nu este cazul;

 - producţia de deşeuri: deșeuri lucrări de săpătură (surplus de material ce va fi folosit la umpluturi);

 - emisiile poluante, inclusiv zgomotul şi alte surse de disconfort:

 - surse de poluare în perioada de execuţie: de la mijloacele de transport şi

 utilaje;

 - surse de poluare în perioada de funcţionare: nu este cazul;

 - riscul de accident, ţinându – se seama în special de substanţele şi de tehnologiile utilizate – nu este cazul;

 - utilizarea existentă a terenului – conform PUG – ului comunei Timișești, categoria de folosinţă: domeniul public;

 - relativa abundenţă a resurselor naturale din zonă, calitatea şi capacitatea regenerativă a acestora – nu este cazul;

 c) capacitatea de absobţie a mediului, cu atenţie deosebită pentru:

 - zonele umede – râurile Ozana și Moldova nu sunt afectate dacă se respectă tehnologia de lucru;

 - zonele costiere – nu sunt;

 - zonele montane şi cele împădurite – nu sunt;

 - parcurile şi rezervaţiile naturale – nu sunt;

 - ariile clasificate sau zonele protejate prin legislaţia în vigoare, cum sunt: zonele de protecţie a faunei piscicole, bazine piscicole naturale şi bazine piscicole amenajate, etc. nu sunt;

 - zonele de protecţie specială – în zona sau în vecinătatea amplasamentului acestui proiect – aria naturală protejată ”Râul Moldova între Oniceni și Mitești” ROSCI0363 nu va fi afectată dacă se respectă tehnologia de lucru;

 - ariile în care standardele de calitate a mediului stabilite de legislaţie au fost deja depăşite – nu sunt;

 - ariile dens populate – proiect de reabilitare a unui obiectiv existent în zonă populată; au fost propuse măsuri de diminuare a unui potenţial impact – nu sunt afectate;

 - peisajele cu semnificaţie istorică, culturală şi arheologică – nu sunt;

 d) caracteristicile impactului potenţial:

 - extinderea impactului: aria geografică şi numărul persoanelor afectate – impact nesemnificativ;

 - natura transfrontarieră a impactului – nu este cazul;

 - mărimea şi complexitatea impactului – impact nesemnificativ;

 - probabilitatea impactului – redusă;

 - durata, frecvenţa şi reversibilitatea impactului – în timpul executării lucrărilor.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 a) realizarea proiectului nu va duce la modificări fizice într-o arie naturală protejată de interes comunitar;

 b) proiectul nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi /sau habitatele de interes comunitar dintr-o arie naturală protejată;

 c) proiectul nu afectează direct sau indirect zonele de hrănire /reproducere /migraţie;

 d) proiectul nu are influenţă directă asupra unei arii naturale protejate prin emisii în aer, devierea cursului unei ape care traversează zona, extragerea de ape subterane, perturbarea prin zgomot sau lumină sau poluare atmosferică;

 e) proiectul nu duce la o izolare reproductivă a unei specii de interes comunitar sau a speciilor tipice care intră în compoziţia unui habitat de interes comunitar;

 f) proiectul nu implică utilizarea resurselor de care depinde diversitatea biologică din zonă (exploatarea apelor subterane şi de suprafaţă, extracţia agregatelor minerale, defrişări, inundare terenuri, pescuit, vânătoare, colectare plante).

 Condiţiile de realizare a proiectului :

a) lucrările de subtraversare a râurilor Ozana și Moldova nu se vor executa în perioada de vulnerabilitate ridicată a speciilor de pești de interes comunitar, respectiv 01 aprilie – 01 octombrie;

b) organizarea de șantier se va realiza înafara perimetrului sitului Natura 2000, la o distanță semnificativă, care să nu influențeze cursurile râurilor Ozana și Moldova și nici porțiunile de pășune;

c) este interzisă amplasarea căminelor de vane, aerisire /dezaerisire, golire în albia râurilor;

 d) implementarea măsurilor de protecţie a factorilor de mediu propuse prin proiect şi descrise în documentaţia ce a stat la baza emiterii acestei decizii;

 e) obţinerea tuturor avizelor precizate în Certificatul de urbanism şi respectarea condiţiilor impuse prin acestea;

 f) titularul va informa în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentei decizii;

 g) titularul va informa în scris Agenţia pentru Protecţia Mediului Neamţ la începerea lucrărilor;

 h) titularul va notifica în scris Agenţia pentru Protecţia Mediului Neamţ la finalizarea lucrărilor în vederea verificării şi întocmirii procesului verbal de constatare a respectării tuturor condiţiilor impuse;

i) nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.

 Proiectul propus nu necesită parcurgerea celorlalte etape ale procedurii de evaluare a impactului asupra mediului și de evaluare adecvată.

 Prezentul document îşi păstrează valabilitatea pe toată perioada punerii în aplicare a proiectului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, prevăzute de HG 445 /2009, cu respectarea prevederilor Legii contenciosului administrativ nr. [554/2004](file:///C%3A%5CDocuments%20and%20Settings%5Cliviu.jigau%5CDesktop%5CMODEL%20ACTE%5C00079384.htm), cu modificările ulterioare.

Actele sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr.[554/2004](file:///C%3A%5CDocuments%20and%20Settings%5Cliviu.jigau%5CDesktop%5CMODEL%20ACTE%5C00079384.htm), cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite autorităţii publice emitente, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Autoritatea publică emitentă are obligaţia de a răspunde la plângerea prealabilă în termen de 30 de zile de la data înregistrării acesteia la acea autoritate.

 Procedura administrativă prealabilă este gratuită.